Dunavecse Város Önkormányzatának Képviselő-testülete

323-5/2024.

JEGYZŐKÖNYV

Készült a képviselő-testület 2024. március 27-én /15,00-15,14/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula és Tóth József képviselők (6 fő)
Távol maradt igazoltan:

Sándor Zsombor képviselő (1 fő)

Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum) Liptai-Kölesdi Ágnes bölcsődevezető (dr. Kolozs Gergely „Tipegő” Bölcsőde), Erdős Erika mb. óvodavezető (Százszorszép Óvoda), Gugyella Mariann óvodavezető (Százszorszép Óvoda), Aranyi Ágota igazgató (Vikár Béla Könyvtár)
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Kochné Vadászi Borbála alpolgármester és Tóth József képviselő hitelesítik. Javaslom, hogy a meghívóban szereplő napirendi pontokat tárgyalja meg a testület.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 6 igen szavazattal, ellenszavazat nélkül az alábbi határozatot hozták:

56/2024. (III. 27.) Kt. normatív határozata

Napirend elfogadása











H a t á r o z a t     

1.) Jelentés a lejárt határidejű határozatok végrehajtásáról, a tett intézkedésekről, tájékoztató a két ülés közötti jelentősebb eseményekről

2.) Bizottságok beszámolója a 2023. évi tevékenységéről   

3.) Egyéb ügyek
                              a) Térítési díjakról szóló rendelet módosításához való hozzájárulás

                              b) Szociális célú tüzelőanyag vásárláshoz kapcsolódó támogatási igény
                                      benyújtása
c)   Javaslat a Szavazatszámláló Bizottság tagjainak módosítására

d) Danubia Vox Vegyeskar támogatási kérelme
A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett intézkedésekről, tájékoztató a   

      két ülés közötti jelentősebb eseményekről

     Előterjesztő: Vörös Sándor polgármester
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
- Közmeghallgatást tartottunk március elején, melyen mindenki a testületből részt vett. 
- Font Sándor országgyűlési képviselő úr az elmúlt időben kétszer is járt Dunavecsén. Átbeszéltünk bizonyos fontos kérdéseket.

- Az elmúlt hétvégén megtörtént az új református lelkipásztor beiktatása. A lelkész házaspárnak innen is jó munkát, kitartást és erős hitet kívánunk.
- Kiskőrösen vettem részt az Agrárexpón, a közelgő választásokkal kapcsolatban volt egy rövid egyeztetés, megbeszélés. 
- Kistérségi ülésen is részt vettem, a következményéről a mai ülésen is szavazni fogunk.
- Március hónapban ismét megrendezésre került a Március Idusa rendezvénysorozat, azt gondolom, hogy jól sikerült mind a színdarab, mind a rendezvények. Köszönjük a szervezőknek a rendezvények lebonyolítását.
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 6 igen szavazattal, ellenszavazat és határozathozatal nélkül tudomásul vették. 
2./ Napirend:
     Bizottságok beszámolója a 2023. évi tevékenységéről  

     Előterjesztő: Kovács Péter és Molnár Gyula elnök
Vörös Sándor polgármester úr
A munkaterv szerint elkészült a kettő beszámoló, ami nagyon részletes, mind a feladatokat, mind az üléseket tekintve. Felkérem az E.K.O.SZ. Bizottság elnökhelyettesét, hogy ismertesse a napirendet. 

Kovács Péter képviselő, az E.K.O.SZ. Bizottság elnöke
Az előterjesztés tartalmazza a bizottsági feladatokat, valamint az elmúlt évben hány ülést tartottunk és milyen témákat tárgyaltunk. Köszönöm a beszámoló összeállítását.
Molnár Gyula képviselő, a P.Ü.V. Bizottság elnöke
Ugyanezt tudom én is elmondani, mint elnök úr. 
Vörös Sándor polgármester úr

Javaslom a beszámolók elfogadását.  

Megkérdezem a képviselő-testület tagjaitól, hogy ki ért egyet az Egészségügyi, Kulturális, Oktatási és Szociális Bizottság beszámolójának elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

57/2024. (III. 27.) Kt.h.

Bizottság beszámolója a 2023. évi

tevékenységéről

(E.K.O.SZ. Bizottság)









   H a t á r o z a t










1./ Dunavecse Város Önkormányzata Képviselő-testülete úgy határoz, hogy az Egészségügyi, Kulturális, Oktatási és Szociális Bizottság 2023. évi tevékenységéről készült beszámolót elfogadja.  

2./ Ezen határozatról értesül:

- Kovács Péter képviselő, a bizottság elnöke
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Pénzügyi, Ügyrendi és Városgazdálkodási Bizottság beszámolójának elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

58/2024. (III. 27.) Kt.h.

Bizottság beszámolója a 2023. évi

tevékenységéről

(P.Ü.V. Bizottság)




    





H a t á r o z a t

1./ Dunavecse Város Önkormányzata Képviselő-testülete úgy határoz, hogy a Pénzügyi, Ügyrendi és Városgazdálkodási Bizottság 2023. évi tevékenységéről készült beszámolót elfogadja.  

2./ Ezen határozatról értesül:

- Molnár Gyula képviselő, a bizottság elnöke

3./ Napirend:
      Egyéb ügyek
a) Térítési díjakról szóló rendelet módosításához való hozzájárulás

      Előterjesztő:  Vörös Sándor polgármester

Előterjesztésért felelős: Nagy Erzsébet
            Tárgyalja: P.Ü.V. Bizottság
Vörös Sándor polgármester úr
A napirendet a P.Ü.V Bizottság tárgyalta, ezért felkérem a bizottság elnökét, hogy ismertesse a bizottság javaslatát.
Molnár Gyula képviselő, a P.Ü.V. Bizottság elnöke

Kunszentmiklós Város Önkormányzat Képviselő-testületének a gyermekjóléti és a személyes  gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 25/2017. (VI.16.) önkormányzati rendelet módosítása szükséges. A bizottság javasolja a határozati javaslat elfogadását.

Vörös Sándor polgármester úr
Megkérdezem a bizottság tagjaitól, hogy ki ért egyet a térítési díjakról szóló rendelet módosításához való hozzájárulás, illetve határozat javaslat elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

59/2024. (III. 27.) Kt.h.

A gyermekjóléti és a személyes

gondoskodást nyújtó szociális

ellátásokról, azok igénybevételéről,

valamint a fizetendő térítési díjakról szóló

rendeletmódosításhoz hozzájárulás










H a t á r o z a t










       



1./ Dunavecse Város Önkormányzata Képviselő-testülete úgy rendelkezik, hogy Kunszentmiklós Város Önkormányzat Képviselő-testületének a gyermekjóléti és a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 25/2017. (VI.16.) önkormányzati rendelet módosításához hozzájárul az előterjesztésben foglaltak szerint.

2./ Az előterjesztés a határozat elidegeníthetetlen részét képezi. 

3./ Ezen határozatról értesül:

- Kunszentmiklós Város Önkormányzata 6090 Kunszentmiklós, Kálvin tér 12. (értesül: azonnal)
- KESZI Kunszentmiklós, Felsőszenttamás 8. (értesül: azonnal)
- Nagy Erzsébet jegyző


3. b) Szociális célú tüzelőanyag vásárláshoz kapcsolódó támogatási igény

                      benyújtása

        Előterjesztő:  Vörös Sándor polgármester

        Előterjesztésért felelős: Ginál Róbert gazdálkodási csoportvezető
                    Tárgyalja: E.K.O.SZ. Bizottság
Vörös Sándor polgármester úr
Felkérem az EKOSZ Bizottság elnökhelyettesét, hogy ismertesse a bizottság javaslatát. 

Kovács Péter képviselő, az E.K.O.SZ. Bizottság elnöke

A 2024. évi szociális célú tüzelőanyag pályázaton mindösszesen 356 erdei m3 kemény lombos tűzifa igénylésére van lehetőségünk, a központilag megállapított maximálisan igényelhető mennyiséget a pályázati adatlap tartalmazza.

A pályázati kiírás szerint a támogatás mértéke erdei köbméterenként 21.000 Ft + ÁFA, a kötelezően vállalandó önrész erdei köbméterenként 2.000 Ft + ÁFA összegű.

Mivel a rendelkezésre álló keretösszeg országos szinten valószínűleg kisebb, mint az önkormányzatok által igényelhető támogatás, ezért a fenti maximális támogatás és a hozzá kapcsolódó önrész összege várhatóan kevesebb lesz. A pályázat beadásának határideje 2024. április 30., a támogatás összegéről 2024. május 31-ig dönt a miniszter.

A pályázónak továbbra is vállalnia kell, hogy a rászorultság és az igénylés feltételeit rendeletben szabályozza, a rendeletnek a jogosultak részére támogatást megállapító önkormányzati döntés és a kiosztást megelőzően kell hatályba lépnie.

A kiírás továbbra is úgy rendelkezik, hogy csak a kormányhivatal által nyilvántartásba vett erdőgazdálkodótól lehet a tűzifát beszerezni, így támogatás felhasználására az előző évek gyakorlatának megfelelően, az alábbi erdészetektől szeretnénk bekérni: Gemenci Erdő- és Vadgazdaság Zrt. Hajósi erdészet, Ipoly Erdő Zrt., KEFAG Kiskunsági Erdészeti és Faipari Zrt., Mecsekerdő Zrt. és Pilisi Parkerdő Zrt.

A tűzifát a pályázat előírásai szerint a későbbiekben szükséges darabolni és az azt igénylő háztartásokba kiszállítani, ezért szükséges erre is ajánlatot kérnünk. Természetesen továbbra is fontos, hogy a darabolást és a kiszállítást helyi vállalkozás végezze, így az alábbi vállalkozásokat javasoljuk versenyeztetni a szolgáltatás elvégzéséhez: Kispál és Tsa. Kft., Borbély Istvánné EV., Bogdán Tüzép és Lajos Gép Kft.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a szociális célú tüzelőanyag vásárláshoz kapcsolódó kiegészítő támogatási igény benyújtásával a határozati javaslat alapján?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

60/2024. (III. 27.) Kt.h.

Szociális célú tüzelőanyag vásárláshoz

kapcsolódó támogatási

igény benyújtása

H a t á r o z a t
1.)
Dunavecse Város Önkormányzat Képviselő-testülete úgy rendelkezik, hogy a belügyminisztérium „települési önkormányzatok szociális célú tüzelőanyag vásárlásához kapcsolódó kiegészítő támogatásra" kiírására pályázatot nyújt be, kemény lombos tűzifára vonatkozóan, a 356 erdei m3-es maximálisan igényelhető mennyiségre.

2.)
A képviselő-testület továbbá úgy határoz, hogy a pályázati kiírásban meghatározott támogatáson felül 2.000 Ft/erdei m3 + ÁFA mértékű önrész megfizetését vállalja, az önrész összege mindösszesen bruttó 904.240 Ft.

3.)
A képviselő-testület vállalja a pályázati kiírás 6. a)-b)-c) pontjaiban szereplő feltételek rendeletben történő szabályozását, vállalja továbbá, hogy a pályázati kiírás 6. d) pontja szerint a szociális célú tűzifában részesülőktől semmilyen ellenszolgáltatást nem kér.

4.)
A képviselő-testület felhatalmazza Nagy Erzsébet jegyzőt a további intézkedések megtételére.

5.)
Ezen határozatról értesül:

- Magyar Államkincstár Kecskemét, Szabadság tér 1.

- Nagy Erzsébet jegyző

- Vörös Sándor polgármester

- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy az előterjesztésben szereplő vállalkozásoktól árajánlatot kérjünk be a kiszállításra, valamint a darabolásra?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

61/2024. (III. 27.) Kt.h.

Szociális célú tűzifa támogatáshoz 

kapcsolódó egyéb döntés


















H a t á r o z a t




1.) Dunavecse Város Önkormányzat Képviselő-testülete úgy rendelkezik, hogy a szociális célú tűzifa jogosultak részére történő kiszállítására, kuglizására és az erdészettől történő kiszállítására az alábbi vállalkozásoktól árajánlatot kér: 

- Borbély Istvánné EV Dunavecse

- Kispál és Társa Kft. Dunaföldvár

- Lajosgép Kft. Apostag

- Bogdán Tüzép Dunaegyháza 

2./ A képviselő-testület továbbá úgy határoz, hogy a beérkezett árajánlatok közül a legkedvezőbb árajánlatot adótól rendelje meg a szolgáltatást.

3./ Ezen határozatról értesül:

- Ginál Róbert gazdálkodási csoportvezető és rajta keresztül a vállalkozások

- Vörös Sándor polgármester


3. c)  Javaslat a Szavazatszámláló Bizottság tagjainak módosítására
                    Előterjesztő: Nagy Erzsébet
                    Előterjesztésért felelős: Nagy Erzsébet jegyző

                    Tárgyalja: P.Ü.V. Bizottság
Vörös Sándor polgármester úr
A napirendet a P.Ü.V Bizottság tárgyalta, ezért felkérem a bizottság elnökét, hogy ismertesse a bizottság javaslatát.
Molnár Gyula képviselő, a P.Ü.V. Bizottság elnöke

A bizottság javasolja az előterjesztésben szereplő személyeket a Szavazatszámláló bizottságokba megválasztani. A korábbi tagok: Kovács Tímea és Ármos Zoltán Márk. Az új tagok: Farkas Tímea, Dobos Monika és Látó Éva lesznek.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 6 igen szavazattal, ellenszavazat nélkül az alábbi határozatot hozták:

62/2024. (III. 27.) Kt.h.

Javaslat a Szavazatszámláló Bizottság tagjainak módosítására
                                                                                                                   H a t á r o z a t

Dunavecse Város Önkormányzata Képviselő-testülete megtárgyalta a szavazatszámláló bizottságok (SzSzB-ok) tagjainak módosítása című előterjesztést és a választási eljárásról szóló 2013. évi XXXVI. törvény 24. § (1) bekezdésében foglaltak szerint – a Helyi Választási Iroda vezetőjének indítványára tekintettel – a településen kijelölt szavazókörökben működő szavazatszámláló bizottságokba tagként az alábbi dunavecsei állampolgárokat választja meg:
	Korábbi tag neve:
	Új tag neve:

	Kovács Tímea, Dunavecse, Szív u. 6.

Ármos Zoltán Márk Dunavecse, Petőfi u. 57.
	Farkas Tímea Dunavecse, Ó u. 4.

Dobos Monika Dunavecse, Arany J. u. 13.

Látó Éva Dunavecse, Hunyadi u. 17.


Felelős: Nagy Erzsébet jegyző, HVI vezető
Határidő: azonnal
Értesülnek:
Nagy Erzsébet HVI vezető és általa a megválasztott tagok
3. d)  Danubia Vox Vegyeskar támogatási kérelme
           Előterjesztő: Vörös Sándor polgármester
           Előterjesztésért felelős: Vörös Sándor polgármester
                       Tárgyalja: P.Ü.V. Bizottság
Vörös Sándor polgármester úr
A napirendet a P.Ü.V Bizottság tárgyalta, ezért felkérem a bizottság elnökét, hogy ismertesse a bizottság javaslatát.
Molnár Gyula képviselő, a P.Ü.V. Bizottság elnöke

A Danubia Vox Vegyeskar támogatási kérelmet nyújtott be, a bizottság 100 eFt támogatási összeget javasol megállapítani a részükre kórustalálkozó megszervezésére és 100 eFt-ot pedig utazási költségekre.
Vörös Sándor polgármester úr
A támogatási összeget a Művelődési Ház költségvetésében biztosítanánk, az igazgatónő számla ellenében fizetni ki az összeget. Megkérdezem, hogy van- e más javaslat?
Tóth József képviselő úr

A bizottsági ülésen is elhangzott, én 100 ezer forintot javaslok a részükre megállapítani a találkozó megszervezésére.

Vörös Sándor polgármester úr
Megkérdezem a képviselő-testület tagjaitól, hogy ki ért egyet azzal, hogy a Danubia Vox Vegyeskart 100 ezer forinttal támogassuk?
A képviselő-testület tagjai 4 igen szavazattal, 2 nem szavazattal szavaztak.

Vörös Sándor polgármester úr
Megkérdezem a képviselő-testület tagjaitól, hogy ki ért egyet azzal, hogy a Danubia Vox Vegyeskart 200 ezer forinttal támogassuk?
A képviselő-testület tagjai 2 igen szavazattal, 4 nem szavazattal szavaztak.
A szavazások eredményeként a képviselő-testület az alábbi határozatot hozta:

63/2024. (III. 27.) Kt.h.

Danubia Vox Vegyeskar támogatása














    
H a t á r o z a t









1./A képviselő-testület úgy dönt, hogy a működési célú támogatás terhére Danubia Vox Vegyeskar részére 100.000 Ft támogatást állapít meg kórustalálkozó megszervezése, meghívottak megvendégelése céljára.
2./ A képviselő-testület az 1. pontban szereplő összeget a Vikár Béla Művelődési Ház költségvetésébe biztosítja.

3./ A testület határozatáról értesül:

    -  Danubia Vox Vegyeskar
    -  Vörös Sándor polgármester

    -  Ginál Róbert gazdálkodási csoportvezető 

    -  Horváth-Gallai Eszter intézményvezető

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 15,14 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….





          ………………………….

